mteb/MIRACLReranking huggingface dataset:
जलाराम बीस वर्ष के होते तक सरलता व भगवतप्रेम की ख्याति चारों तरफ फैल गयी। लोगों ने तरह-तरह से उनके धीरज या धैर्य, प्रेम प्रभु के प्रति अनन्य भक्ति की परीक्षा ली। जिन पर वे खरे उतरे। इससे लोगों के मन में संत जलाराम बापा के प्रति अगाध सम्मान उत्पन्न हो गया। उनके जीवन में उनके आशीर्वाद से कई चमत्कार लोगों ने देखें। जिनमे से प्रमुख बच्चों की बीमारी ठीक होना व निर्धन का सक्षमता प्राप्त कर लोगों की सेवा करना देखा गया। हिन्दु-मुसलमान सभी बापा से भोजन व आशीर्वाद पाते। एक बार तीन अरबी जवान वीरपुर में बापा के अनुरोध पर भोजन किये, भोजन के बाद जवानों को शर्मींदगी लगी, क्योंकि उन्होंने अपने बैग में मरे हुए पक्षी रखे थे। बापा के कहने पर जब उन्होंने बैग खोला, तो वे पक्षी फड़फड़ाकर उड़ गये, इतना ही नहीं बापा ने उन्हें आशीर्वाद देकर उनकी मनोकामना पूरी की। सेवा कार्यो के बारे में बापा कहते कि यह प्रभु की इच्छा है। यह प्रभु का कार्य है। प्रभु ने मुझे यह कार्य सौंपा है इसीलिये प्रभु देखते हैं कि हर व्यवस्था ठीक से हो सन्‌ 1934 में भयंकर अकाल के समय वीरबाई माँ एवं बापा ने 24 घंटे लोगों को खिला-पिलाकर लोगों की सेवा की। सन्‌ 1935 में माँ ने एवं सन्‌ 1937 में बापा ने प्रार्थना करते हुए अपने नश्वर शरीर को त्याग दिया।
बुद्धि लब्धि IQ की गणनाएं कई संदर्भों में प्रयुक्त की जाती है: शैक्षणिक उपलब्धियों अथवा विशेष जरूरतों से जुड़े भविष्यवक्ताओं, लोगों में IQ स्तर के अध्ययन तथा IQ के स्कोर तथा अन्य परिवर्तनों के बीच के सम्बंध का अध्ययन करने वाले समाज विज्ञानियों और किये गये कार्य और उससे हुई आय का भविष्यफल बताने वाले लोगों द्वारा किया जाता है।
लाला हनुमन्त सहाय अंग्रेज लेखक स्मिथ को सन् 1965 में दिये गये एक इण्टरवियू में लालाजी ने स्वयं बतलाया था - "वायसराय की सवारी निकालने के लिये दिल्ली में शानदार इन्तजाम किये गये थे। चाँदनी चौक की मुख्य सड़क के दोनों ओर कुर्सियाँ लगायी गयी थीं जिनके टिकट ब्लैक मार्केट में 50 रुपये से लेकर 300 रुपये तक मिल रहे थे। उनकी सीट एस्प्लेनेड रोड तिराहे के पास थी। जैसे ही जुलूस मोती बाजार के पास पहुँचा, बड़े जोर का धमाका हुआ। हम लोग समझे शायद कोई तोप दागी गयी होगी। जैसे ही हम मौका-ए-वारदात पर पहुँचे तब पता चला कि वास्तव में हुआ क्या है? वायसराय बुरी तरह लहूलुहान हो गया था और उसके पीछे बैठे नौकर के परखचे उड़ गये थे। डर के मारे उसकी बीबी वेहोश हो गयी थी। उन दोनों को लाल किले ले जाया गया किन्तु जुलूस वदस्तूर जारी रहा।"
क्यू जहाज शाही नौसेना द्वारा सितंबर और अक्टूबर 1939 में नौ क्यू-जहाजों को उत्तर अटलांटिक में काम करने के लिए कमीशन किया गया: "प्रुनेला" और "एजहिल" 21 और 29 जून 1940 को उनके द्वारा एक भी यू-नौका की खोज किये बिना टारपीडो करके डुबा दिये गए। शेष जहाजों का मार्च 1941 में किसी भी कार्य को सफलतापूर्वक पूरा किये बिना भुगतान कर दिया गया।
न्यायाधीश न्यायाधीश (Judge) उस व्यक्ति को कहते हैं जो अकेले या अन्य लोगों के साथ सम्मिलित रूप से किसी न्यायालय की कार्यवाही की अध्यक्षता करे। उसका कार्य गवाहों के वक्तव्य सुनना, प्रस्तुत किये गये गये साक्ष्यों की परख करना, दोनो पक्षों की दलीलें सुनना और अन्त में निर्णय देना होता है। न्यायधीश का कर्त्तव्य है कि वह निष्पक्ष होकर निर्णय करे और न्यायालय की कार्यवाई को खुला बनाये रखे।
पर्पस (जस्टिन बिबर एल्बम) द फ़ेडर के लिए एक साक्षात्कार में एल्बम के विषयों के बारे में पूछे जाने पर, एल्बम के मुख्य गीतकारों में से एक जेसन "पू भालू" बॉयड ने दावा किया: "जस्टिन के साथ क्या हो रहा है, यह ध्यान में रखते हुए और इसके बारे में है। अगर हम किसी लड़की के बारे में बात करते हैं, तो ऐसा कुछ ऐसा ही हुआ था, कुल मिलाकर, हम अपने व्यक्तिगत जीवन को अपने रिश्ते के मुद्दों पर स्पर्श करते हैं, लेकिन साथ ही, यह एक स्वस्थ संतुलन है प्रेरणात्मक संगीत की.हम सिर्फ यह सुनिश्चित करने के बारे में सोच रहे हैं कि यह नकारात्मक नहीं है, बल्कि उत्थान है। यहां तक कि संगीत जो अपने रिश्ते के बारे में बात करता है, यह अच्छा संगीत है। यह कुछ भी नहीं है जो आपको निराश कर देगा। "[15] एक साक्षात्कार में यू.एस.ए. आज के लिए, बीबर ने खुद घोषित किया कि एल्बम पर गाना बढ़ रहा है, अपने आप से संपर्क में है, मैं क्या कह सकता हूं, यह जीवन का अनुभव है, और यह जानकर कि आप वापस आ सकते हैं और जारी रख सकते हैं आशा और विश्वास, यह भी मुझे इस के माध्यम से मिल गया है, मेरा विश्वास। मैं क्या हो सकता है अंदर आना। आप कुछ लोगों के आसपास कभी-कभी होते हैं और इससे आप क्या मानते हैं मुझे लगता है कि मेरे साथ क्या हुआ, मैंने अपने विश्वासों को कम किया। "[30] जब एल्बम के लिए प्रेरणा से पूछा गया और अगर उसकी पूर्व प्रेमिका सेलेना गोमेज़ ने उसे प्रेरित किया, तो उन्होंने स्वीकार किया:" मेरी बहुत प्रेरणा उसके पास से होती है यह एक लंबा रिश्ता था और एक रिश्ते ने दिल का दर्द पैदा किया और खुशी पैदा की और कई अलग-अलग भावनाएं जो मैं लिखना चाहता था। तो इस एल्बम पर बहुत कुछ है। "[33]
कल्पित कथा/मिथ ऐसा भी माना गया है कि जितने मिथक हैं, सब परिकल्पना पर आधारित हैं। फिर भी यह मूल्य आधारित परिकल्पना थी जिसका उद्देश्य सामाजिक व्यवस्था को मजबूत करना था। प्राचीन मिथकों की खासियत यही थी कि वह मूल्यहीन और आदर्शविहीन नहीं थे। मिथकों का जन्म समाज व्यवस्था को कायम रखने के लिए हुआ। मिथक लोक विश्वास से जन्मते हैं। पुरातनकाल में स्थापित किये गये धार्मिक मिथकों का मंतव्य स्वर्ग तथा नरक का लोभ, भय दिखाकर लोगों को विसंगतियों से दूर रखना था। मिथ और मिथक भिन्न है। मिथक असत्य नहीं है।
सामाजिक सुरक्षा इस प्रकार सामाजिक सुरक्षा कार्यक्रम से आशय यह है कि उससे व्यक्ति को जीवन में कुछ जोखिमों तथा आकस्मिक घटनाओं के भार से सुरक्षा मिलती है। जो भार वह स्वयं वहन करने में असमर्थ होता है, सामाजिक सुरक्षा योजना के माध्यम से वहन कर सकता है। हानि की मात्रा एक प्रकार से समाज के कई लोगों में बंट जाती है। सामान्य तौर से सामाजिक सुरक्षा कार्यक्रमों में निजी स्तर पर किये गये सुरक्षा कार्य सम्मिलित नही किये जाते।
योगेन्द्र नाथ मंडल जब पाकिस्तान बना तो लाखों दलित पाकिस्तान चले गये  जिन्हें विश्वास था मुसलमान उनका साथ देंगे, उन्हें अपनाएंगे । लेकिन उनके साथ क्या हुआ, इसे जानना जरूरी है ।
अविश्वास प्रस्ताव एक वेस्टमिनिस्टर प्रणाली में, अगर सरकार खुद इस्तीफा देने का फैसला करती है या मजबूर होती है तो सम्राट या वायसराय आधिकारिक विपक्षी दल से पूछ सकते हैं कि क्या वह सरकार बनाने के लिए तैयार हैं। इसके लिए दलों के एक गंठबंधन या समर्थन के एक समझौते की आवश्यकता हो सकती है, ताकि विपक्षी पार्टी को इतनी संसदीय सीटें मिल जायें कि वह अपने खिलाफ लाये गये किन्हीं विश्वास संबंधी चुनौतियों को झेल सके। अगर ऐसा नहीं किया जा सकता है तो संसद भंग कर दी जाती है और आम चुनाव की घोषणा की जाती है। सम्राट या वायसराय किसी दूसरी सरकार के गठन की पहल किये बिना संसद को भंग कर सकते हैं, हालांकि यह नये जनादेश के लिए चुनावों तक, अन्य सरकार के गठन की तार्किक उम्मीद या बहुत दुर्लभ हालात में अकेले रॉयल परमाधिकार जैसे कारकों पर निर्भर होता है।
पृथ्वी का इतिहास पहले प्रतिलिपिकार का स्वभाव अज्ञात है क्योंकि इसका कार्य लंबे समय से जीवन के वर्तमान प्रतिलिपिकार, डीएनए (DNA) द्वारा ले लिया गया था। विभिन्न मॉडल प्रस्तावित किये गये हैं, जो कि इस बात की व्याख्या करते हैं कि कोई प्रतिलिपिकार किस प्रकार विकसित हुआ होगा। विभिन्न प्रतिलिपिकारों पर विचार किया गया है, जिनमें आधुनिक प्रोटीन, न्यूक्लिक अम्ल, फॉस्फोलिपिड, क्रिस्टल, या यहां तक कि क्वांटम प्रणालियों जैसे जैविक रसायन शामिल हैं। अभी तक इस बात के निर्धारण का कोई तरीका उपलब्ध नहीं है कि क्या इनमें से कोई भी मॉडल पृथ्वी पर जीवन की उत्पत्ति के साथ निकट संबंध रखता है।
काण्टीय नीतिशास्त्र उपयोगितावादी दार्शनिक जॉन स्टुअर्ट मिल ने कांट की आलोचना नैतिक नियमो को नैतिक अंतर्ज्ञान के द्वारा न्यायोचित नहीं ठहराने को लेकर की है जो की उपयोगितावादी सिद्धांत पर आधारित है (अधिकतम लोगो ले लिए अधिकतम सुख की मांग की जानी चाहिए)। मिल ने तर्क दिया की कांट की नैतिकता यह व्याख्या नहीं करती की कुछ क्रियाये उपयोगितावाद की चिन्ताकर्षण किये बिना गलत क्यों है। नैतिकता के आधार पर मिल का मानना था की कांट के कारणो पर विश्वास की अपेक्षा उनका उपयोगितावाद का सिद्धांत अंतर्ज्ञान का एक मजबूत आधार है और यह बेहतर तरह से स्पष्ट कर सकता है की कुछ कार्य सही या गलत क्यों है| गुण नीतिशास्त्र नैतिक सिद्धांत का एक रूप है जो की विशिष्ट कार्यो की अपेक्षा कर्ता के चरित्र पर जोर देता है। इसके कई समर्थको ने नैतिकता के लिए कांट के कर्तव्य वैज्ञानिक दृष्टिकोण की आलोचना की है। एलिजावेथ एंनसकोम्ब (Elizabeth Anscombe) ने कानूनो के लिये उनके जूनून और दायित्व के लिये काण्टीयनैतिकता सहित आधुनिक नैतिकताओ की आलोचना की है साथ ही उन्होंने तर्क किया है की सार्वभौमिक नैतिक सिद्धांत पर भरोसा करने वाले कानून बहुत कठोर है। एंनसकोम्ब ने सुजाव दिया क्योकि नैतिक कानून, नैतिक विधि बनाने वाले मे अंतनिहित होता है अतः यह आधुनिक धर्मनिरपेक्ष समाज मे अप्रसांगिक है। अलास्डेयर मैकइन्टीयर (https://en.wikipedia.org/wiki/Alasdair_MacIntyreAlasdair MacIntyre) ने अपनी रचना गुणो के बाद (After virtue) मे कांट की सार्वभौमिकता के सूत्रीकरण, के आलोचना करते हुए तर्क दिया है कि विभिन्न तुच्छा और अनैतिक सिद्धांत इसकी परीक्षा मे सफल हो सकते है जैसे कि अपने पूरे जीवन मे सभी वादो को पूरा करना सिवाए एक को छोड़कर। उन्होंने इसके अतिरिक्त कांट के मानवता के सूत्रीकरण 'मानवता अपने उद्देश्य के रूप मे' को चुनौती दी और कहा कांट ने दूसरो को साधन के रूप में व्यवहार ना करने का कोई कारण नहीं दिया है। यह सिद्धांत कि मुझे छोड़कर सभी को एक साधन के रूप मे मानना यधपि कदाचित अनैतिक है पर सार्वभौमिक हो सकता है। बनार्ड विलियम्स (Bernard Williams) तर्क करते है कि मनुष्यो के चरित्र के सरकारण द्वारा कांट ने मनुष्यो और नैतिकता को गलत ढंग से प्रस्तुत किया है। फिलिप फुट (Philippa Foot) ने विश्लेषणात्मक दर्शन द्वारा गुण की उपेक्षा के लिये जिम्मेदार दार्शनिको के एक समूह में से एक के रूप मे कांट की पहचान की है।
स्पा दुनिया भर में कई लोगों का मानना है कि एक विशेष झरने, कुएं या नदी में स्नान करने से शारीरिक और आध्यात्मिक शुद्धिकरण होता है। अमेरिका के मूल-निवासियों, फारसियों, बेलोनियावासियों मिस्रवासियों, यूनानियों और रोमनों में शुद्धीकरण के अनुष्ठान के विभिन्न रूप मौजूद थे। आज जल के माध्यम से शुद्धीकरण के अनुष्ठान यहूदियों, मुस्लिमों, ईसाइयों, बौद्धों और हिंदुओं के धार्मिक अनुष्ठानों में पाये जाते हैं। ये आयोजन पानी के चिकित्सा और शुद्धिकरण करने के गुणों में प्राचीन विश्वास को दर्शाते हैं। स्नान संबंधी जटिल अनुष्ठान प्राचीन मिस्र में सिंधु घाटी के प्रागैतिहासिक नगरों और एजियन सभ्यताओं में भी प्रचलित थे। अक्सर प्राचीन लोग पानी के आसपास छोटे भवनों का निर्माण करते थे और उनके द्वारा किये गये इन निर्माणों का स्वरूप अस्थायी हुआ करता था
गुच्छ युद्धसामग्री गुच्छ युद्धसामग्री (cluster munition) हवा से गिरायी गयी या जमीन से छोड़ी गयी विस्फोटक सामग्री को कहते हैं जिसमें से अनेकों छोटी-छोटी युद्धसामग्रियाँ निकलतीं हैं। प्रायः यह गुच्छ-बम (cluster bomb) होता है जो अनेकों विस्फोटक लघुबम छोड़ता है जो लोगों को मारने हैं और वाहनों को नष्ट करने के लिये डिजाइन किये गये होते हैं। किन्तु कुछ गुच्छ युद्धसामग्रियाँ अन्य कार्यों के लिये भी डिजाइन की जातीं हैं, जैसे- वायुपट्टी (रनवे) को नष्ट करने के लिये, विद्युत की ट्रान्समिशन लाइनों को नष्ट करने के लिये, रासायनिक या जैविक हथियारों को तितर-बितर करने के लिये, जमीनी-सुरंगों को तितर-बितर करने के लिये आदि।
भारतीय प्रेस परिषद् न्यायालय कार्यवाही की अवमानना में प्रेस अक्सर बता देती है कि इसे गोपनीय "स्रोत" दर्शानें के लिये बाध्य नहीं किया जाना चाहिए। न्यायोचित ठहराने के लिये इस प्रकार के तर्क की सीमित आधार पर अनुमति दी गई है। सूचना के अपने "स्रोतों" को बनाये रखने के प्रेस के अधिकार को जनहित के अन्य पहलुओं के सामने संतुलित किया गया है। अंतिम टिप्पणी के द्वारा यह भी जोड़ा गया है कि प्रेस अपने गोपनीय "स्रोतों" को बनाये रखने अधिकार मांगने से, कहीं अधिक अक्सर विश्वास तोड़ने के अधिकार की मांग करती है। केवल यही उचित है कि प्रेस के खोजी और सत्य सत्यापन कार्यों के बारे में प्रेस को पूर्ण आधिपत्य दे दिये बिना प्रत्येक दावे को अन्य दावों के सामने संतुलित करना चाहिए। (देखें राजीव धवन द्वारा तैयार और भारतीय विधि संस्थान तथा भारतीय प्रेस परिषद् के संयुक्त1983 में भारतीय विधि संस्थान ने प्रश्नावली भेजी जिसमें अन्य बातों के साथ-साथ एक पत्रकार द्वारा अपने व्यवसाय के उद्देश्य से विश्वास में प्राप्त किये गये सूचना के "स्रोतों" को दर्शाने के सबंध में प्रेस परिषद् के विचार मांगे गये। इस वि­षय पर विधि, आयोग के प्रश्न के जवाब में, प्रेस परिषद् ने निम्नानुसार अभिव्यक्त कियाः
भारत में आतंकवाद भारत की राजधानी नयी दिल्ली में 29 अक्टूबर 2005 को तीन विस्फोट किये गये जिसमें 70 से अधिक लोग मारे गए और कम से कम 250 अन्य लोग घायल हो गए। विस्फोटों में 2005 में भारत में विस्फोटों से घातक हमलों में मारे गये लोगों की संख्या सर्वाधिक रही। उसके बाद 13 सितम्बर 2008 को 5 बम विस्फोट किये गये।
रासायनिक संश्लेषण रसायन विज्ञान में उद्देश्यपूर्वक एक या क्रम से कई रासायनिक अभिक्रियाएँ कराकर एक या अनेक उत्पाद बनाने की क्रिया को रासायनिक संश्लेषण (chemical synthesis) कहते हैं।
भाई लालो एक बार उसी नगर के बहुत बड़े धनवान जागीरदार मलिक भागो ने ब्रह्मभोज नाम का बड़ा भारी यज्ञ किया और नगर के सब साधुओं और फकीरों को निमंत्रण दिया। गुरू नानक देव जी को भी निमंत्रण दिया गया। इस यज्ञ में जबरदस्ती गरीब किसानों के घरों से गेहूँ, चावल आदि का सँग्रह किया गया था। इसी प्रकार और गरीब लोगों से भी नाना प्रकार की सामग्री इकटठी की गई थी। परन्तु नाम मलिक भागो का था, इसलिए गुरू जी ने यज्ञ में जाने से अस्वीकार कर दिया। गुरू जी को जब मजबूर करके यज्ञ स्थान में ले गये और अभिमानी मलिक भागो ने गुरू जी को कहाः ब्रहम भोज में क्यों नहीं आये ? जबकि सब मतों के साधु भोजन खा कर गये हैं। यज्ञ का पूरी–हलवा छोड़कर एक शूद्र के सूखे टुकड़े चबा रहे हो। तब गुरू जी ने मलिक भागो को कहाः आप कुछ पूरी-हलवा ला दो, मैं आपको इसका भाव बताऊं कि मैं क्यों नहीं आया ? उधर गुरू जी ने भाई लालो के घर का सूखा टुकड़ा मंगवा लिया। गुरू जी ने, एक मुटठी में मलिक भागो का पूरी हलवा लेकर और दूसरी मुटठी में लालो का सूखा टुकड़ा पकड़ कर निचोड़ा, तब "हलवा और पूरियों से खून की धार" बहने लगी और "सूखे रोटी के टुकड़े से दूध की धार"। हजारों लोग इस दृश्य को देखकर दंग रह गये। तब गुरू जी ने कहा, भाइयों यह है "धर्म की कमाई: दूध की धारें" और यह है "पाप की कमाई: खून की धारें" । इसके बाद वह मलिक भागो गुरू जी के चरणों में लिपट गया और पहले किये गये पापों का प्रायश्चित करके, धर्म की कमाई करने लगा।
धर्मांतरण बहाई धर्म सक्रियता से धर्मांतरितों की खोज में रहता है। धर्म-परिवर्तन और मिशनरी कार्य जोरों पर किये जाते हैं, लेकिन इन्हें क्रमशः “शिक्षा देना” और “मार्गदर्शन करना” कहा जाता है। अपने धर्म को दूसरों के साथ साझा करते समय बहाई लोग “एक श्रवण प्राप्त करने” के प्रति सतर्क होते हैं–जिसका अर्थ यह सुनिश्चित करना होता है कि वे जिस व्यक्ति को शिक्षा देने का प्रस्ताव दे रहे हैं, वह उनकी बात सुनने को तैयार है। उनके द्वारा अपनाये गये समुदायों में, लोगों के सांस्कृतिक आधार का स्थान लेने का प्रयास करने के बजाय "बहाई मार्गदर्शकों" को समाज में शामिल होने और अपने पड़ोसियों के साथ रहने और कार्य करने के दौरान बहाई सिद्धांतों को लागू करने और बाँटने के लिये प्रोत्साहित किया जाता है।
एऍसपी.नेट ASP.NET, विन्डोज (Windows) प्रयोक्ता इन्टरफेस के समान "कन्ट्रोल" से संकलित किये गये पृष्ठों का निर्माण करने के लिये क्षमता प्रदान करके विन्डोज (Windows) एप्लीकेशन विकास से वेब विकास के लिये डेव्लपर्स सन्क्रमण को आसान बनाने का प्रयास करता है। "बटन" अथवा "लेबल" जैसे वेब कन्ट्रोल वैसे ही कार्य करते हैं जैसे उसका विन्डोज (Windows) प्रतिरूप: कोड अपनी विशेषताऐं सौंप सकता है तथा उसकी घटना की प्रतिक्रिया व्यक्त कर सकता है। कन्ट्रोल को जानकारी होती है कि उसे क्या करना है; जबकि विन्डोज (Windows) कन्ट्रोल स्क्रीन पर अपने आप को ड्रा करता है, वेब कन्ट्रोल एच टी एम एल HTML तथा जावा-स्क्रिप्ट(Javascript) का भाग निर्माण करता है जो कि एण्ड-यूजर के ब्राउजर को भेजे गये परिणाम पृष्ठ के भाग को निर्माण करता है।
संज्ञानात्मक असंगति संज्ञानात्मक असंगति पर किए गए अधिकांश अनुसंधान चार प्रमुख मानदंडों का रूप ले लेते हैं। सिद्धांत के द्वारा उत्पन्न महत्वपूर्ण अनुसंधान संबद्ध है जानकारीयों के खुलेपन के परिणामों के साथ, जो पूर्व विश्वास के साथ असंगत हैं, क्या होता है जब व्यक्ति पूर्व दृष्टिकोण के साथ असंगत तरीकों से कार्य करने लगता है, क्या होता है जब व्यक्ति निर्णय लेता है और प्रयासों को व्यय करने के प्रभाव के साथ.
सरबजीत सिंह 26 अप्रैल 2013 को तक़रीबन दोपहर के 4.30 बजे सेंट्रल जेल, लाहौर में कुछ कैदियों ने ईंटो, लोहे की सलाखों और रॉड से सरबजीत सिंह पर हमला कर दिया था। बाद में नाजुक हालत में उन्हें जिन्नाह हॉस्पिटल, लाहौर में भर्ती करवाया गया, उस समय वे कोमा में भी चले गये थे और उनकी रीड की हड्डी भी टूट चुकी थी। फिर भी हॉस्पिटल में उन्हें वेंटीलेटर पर रखा गया था। लेकिन उनपर कितने हमले किये गये थे और क्यों किये गये थे इस बार में पकिस्तान सरकार ने बताने से इंकार कर दिया. सरबजीत की बहन का ऐसा मानना था की उनपर जो हमला किया गया था उसकी पहले से ही योजना बनाई गयी थी। उनकी पत्नी, बहन और 2 बेटियों को उन्हें हॉस्पिटल में देखने की इज़ाज़त दी गयी थी।
फतेहपुर जिला यह स्मारक स्वतंत्रता सेनानियों द्वारा किये गये बलिदानों का प्रतीक है। 28 अप्रैल 1858 को ब्रिटिश सेना द्वारा बावन स्वतंत्रता सेनानियों को एक इमली के पेड़ पर फाँसी दी गयी थी। ये इमली का पेड़ अभी भी मौजूद है। लोगो का विश्वास है के उस पेड़ का विकास उस नरसंहार के बाद बंद हो गया है। यह जगह बिन्दकी उपखंड में खजुआ कस्बे के निकट है। बिन्दकी तहसील मुख्यालय से तीन किलोमीटर पश्चिम मुगल रोड स्थित शहीद स्मारक बावनी इमली स्वतंत्रता की जंग में अपना विशेष महत्व रखती है। शहीद स्थल में बूढ़े इमली के पेड़ में 28 अप्रैल 1858 को रसूलपुर गांव के निवासी जोधा सिंह अटैया को उनके इक्यावन क्रांतिकारियों के साथ फांसी पर लटका दिया गया था इन्हीं बावन शहीदों की स्मृति में इस वृक्ष को बावनी इमली कहा जाने लगा।
क्यू जहाज अमेरिकी क्यू-जहाज भी प्रशांत महासागर में संचालित किये जाते थे। उनमें से एक यूएसएस (USS) "अनाकापा" (एजी-49) था, जो पहले लकड़ी-परिवहन जहाज "कूस बे" था, जिसे "लव परियोजना" के रूप में क्यू-जहाजी कर्तव्यों के लिए परिवर्तित कर दिया गया था। "अनाकापा" दुश्मन की किसी भी पनडुब्बी को उलझाने में सफल नहीं हुआ था, हालांकि यह माना जाता है कि उसने गहराई तक वार करके दो मित्र पनडुब्बियों को उस समय क्षतिग्रस्त कर दिया था जब वे उसके पास के क्षेत्र में अनुचित रूप से कार्य कर रही थीं। "अनाकापा" को भी 1943 में क्यू-जहाज की ड्यूटी से वापस ले लिया गया और द्वितीय विश्वयुद्ध के शेष भाग में उसने दक्षिण प्रशांत और अल्यूशियन द्वीप समूह में एक सशस्त्र परिवहन जहाज के रूप में कार्य किया।
न्यायिक पुनरावलोकन न्यायिक पुनरावलोकन अथवा न्यायिक पुनर्विलोकन अथवा न्यायिक पुनरीक्षा (Judicial review) उस प्रक्रिया को कहते हैं जिसके अन्तर्गत कार्यपालिका के कार्यों (तथा कभी-कभी विधायिका के कार्यों) की न्यायपालिका द्वारा पुनरीक्षा (review) का प्रावधान हो। दूसरे शब्दों में, न्यायिक पुनरावलोकन से तात्पर्य न्यायालय की उस शक्ति से है जिस शक्ति के बल पर वह विधायिका द्वारा बनाये कानूनों, कार्यपालिका द्वारा जारी किये गये आदेशों, तथा प्रशासन द्वारा किये गये कार्यों की जांच करती है कि वह मूल ढांचें के अनुरूप हैं या नहीं। मूल ढांचे के प्रतिकूल होने पर न्यायालय उसे अवैध घोषित करती है।
कर्म योग कर्म योग का वास्तविक तात्पर्य समझाते हुए स्वामी विवेकानंद कहते हैं, "अब तुमने देखा, कर्मयोग का अर्थ क्या है। उसका अर्थ है मौत के मुंह में भी बिना तर्क-वितर्क के सब की सहायता करना। भले ही तुम लाखों बार ठगे जाओ, पर मुँह से एक बात तक न निकालो; और तुम जो कुछ भले कार्य कर रहे हो, उनके सम्बन्ध में सोचो तक नहीं। निर्धन के प्रति किये गये उपकार पर गर्व मत करो और न उससे कृतज्ञता की ही आशा रखो; बल्कि उलटे तुम्हीं उसके कृतज्ञ होओ–यह सोचकर कि उसने तुम्हें दान देने का एक अवसर दिया है।"
हेच -1बी वीज़ा एच01बी वीज़ा रिफॉर्म पर सदन में दिये गये अपने वक्तव्य में, सीनेटर डिक डर्बन ने कहा था कि "एच1-बी वीज़ा वाली नौकरी 3 वर्षों के लिये हो सकती है और पुनः 3 वर्षों के लिये उसका नवीनीकरण किया जा सकता है। उसके बाद उन कर्मचारियों का क्या होता है? खैर, वे रह सकते हैं। यह संभव है। लेकिन, भारत से बाहर इन नई कंपनियों के पास पैसा बनाने की एक बेहतर तरकीब है। वे इन रिक्त पदों को भरने के लिये अपने इंजीनियरों को भारत से अमरीका भेजती हैं--और ऐसा करने के लिये उन्हें धन भी मिलता है--और फिर 3 से 6 वर्षों बाद वे उन्हें अमरीकी कंपनियों से प्रतिस्पर्धा कर रही कंपनियों में कार्य करने के लिये पुनः भारत में वापस ले आती हैं। वे इसे अपने आउटसोर्सिंग वीज़ा कहते हैं। वे अपने मेधावी इंजीनियरों को यह सीखने के लिये भेज रहे हैं कि अमरीकी लोग किस प्रकार व्यवसाय कर रहे हैं और इसके बाद उन अमरीकी कंपनियों के साथ प्रतिस्पर्धा करने के लिये उन्हें वापस ले आते हैं। आउटसोर्सिंग के लिये एच-1बी के प्रयोग के आलोचकों ने यह भी पाया है कि जिन कंपनियों के मुख्यालय संयुक्त राज्य अमरीका में हैं, उनकी तुलना में ऐसी कंपनियों को अधिक संख्या में एच-1बी वीज़ा जारी किये जाते हैं, जिनके मुख्यालय भारत में हैं।
हीरोज़ (टी वी शृंखला) पहले सीज़न से संगीत वेंडी मेल्वोइन और लिसा कोलमेन द्वारा संगीत इंजीनियर माइकल पेर्फिट के साथ कंपोज़ किया गया है और गायन शंकर द्वारा किया गया है. प्रत्येक एपिसोड में औसतन तीस से पैंतीस मिनट का संगीत होता है. मेल्वोइन और कोलमेन कार्यकारी निर्माता एलन अर्कुश के साथ किये गये अपने पिछले काम की वजह से "हीरोज़" में शामिल किये गये. टिम क्रिंग ने जोड़ी को हर किरदार की भावना और निर्देशन सहित सामान्य निर्देश दिये थे. क्रिंग अविश्वसनीय रूप से असामान्य संगीत चाहते थे और इसलिए वेंडी और लिसा को प्रयोग करने की स्वतन्त्रता और अनुमति दी. पायलट एपिसोड में, क्रिंग ने सुझाव दिया कि एक "काल्पनिक" क्यू को "क्लेयर बेनेट द्वारा अभिनीत एक जलती हुई गाड़ी में चल रहे दृश्य में इस्तेमाल किया जाए. इसके बाद से ही "काल्पनिक" क्यू इस शो का एक पहचान चिन्ह बन गया है.
संधिवार्ता समझौता वार्ता में भावना पर किये गए अधिकांश अध्ययन, प्रक्रिया पर वार्ताकार की खुद की भावनाओं के प्रभाव पर केंद्रित हैं। हालांकि, अगला दल क्या सोचता है यह भी उतना ही महत्वपूर्ण हो सकता है, हमें पता है कि समूह भावनाएं व्यक्तिगत स्तर और समूह के स्तर पर प्रक्रियाओं को प्रभावित करती है। जब बात वार्ता की आती है, तो दूसरे दल में विश्वास, उसकी भावना को प्रभावित करने के लिए आवश्यक है और दृश्यता प्रभाव बढ़ाती है। भावनाएं, समझौता वार्ता की प्रक्रिया में इस प्रकार योगदान देती हैं कि ये यह संकेत देती हैं कि व्यक्ति क्या महसूस करता है और सोचता है और इस प्रकार अन्य दल को विघटनकारी व्यवहार में उलझने से रोक सकती हैं और इंगित करती हैं कि अगला कदम आगे क्या होना चाहिए: PA भी यही संकेत देता है, जबकि NA इंगित करता है कि मानसिक या व्यवहारगत समायोजन की आवश्यकता है साथी की भावनाओं का वार्ताकार की भावनाओं और व्यवहार पर दो बुनियादी प्रभाव हो सकता है: अनुकरणात्मक/पारस्परिक या पूरक. उदाहरण के लिए, निराशा या उदासी, दया और अधिक सहयोग को प्रेरित करेगी. बट व अन्य द्वारा एक अध्ययन में (2005) जिसने वास्तविक बहु चरण समझौता वार्ता की नक़ल की, ज्यादातर लोगों ने साथी की भावनाओं के प्रति पूरक तरीके की बजाय पारस्परिक तरीके से प्रतिक्रिया व्यक्त की. देखा गया कि विरोधी की भावनाओं और चयनित रणनीतियों पर विशिष्ट भावनाओं का अलग-अलग प्रभाव होता है:
मिशेल फूको बहरहाल, राज्य को एक ऐतिहासिक परिघटना के रूप में देखने के बावजूद इस बात से इनकार नहीं किया जा सकता है कि इस पर होने वाले लेखन में एक दार्शनिक पहलू हमेशा शामिल रहा है। इसके तहत प्रश्न उठता है कि राज्य जिस तरह की व्यवस्था या लोगों के बीच संबंध स्थापित करना चाहता है, उसका आदर्श रूप क्या है? क्या वह आदर्श रूप हासिल कर लिया गया है? क्या शासन का वर्तमान तरीका सही है? क्या समुदाय के बाहरी संबंधों को सही तरीके से संचालित किया जा रहा है? असल में, इस नज़रिये से विचार करने पर राज्य सिर्फ़ मनुष्यों पर थोपी गयी आवश्यकता के रूप में ही सामने नहीं आता है, बल्कि यह मनुष्यों के सामने ‘सही’ के चुनाव की समस्या के रूप में भी सामने आता है। राज्य में सिर्फ़ अराजकता की जगह एक व्यवस्था स्थापित करने का ही संघर्ष नहीं है। इसकी बजाय, यह एक ऐसी व्यवस्था स्थापित करने का भी संघर्ष है, जो सच्ची, प्रामाणिक और न्यायपूर्ण हो। इसलिए, प्लेटो, अरस्तू, हॉब्स, हीगेल आदि के लेखन को इस सवाल का दार्शनिक उत्तर खोजने की कोशिश के रूप में देखा जा सकता है कि राज्य कैसा होना चाहिए। इन विद्वानों ने राज्य और दूसरे तरह के मानव- संगठनों के बीच अंतर करने की कोशिश की है और इसके साथ ही इन्होंने अपने आदर्श राज्य की परिकल्पना और उसके पक्ष में तर्क भी प्रस्तुत किये हैं।
द वंडर दैट वाज़ इण्डिया समीक्षकों के अनुसार पुस्तक का सर्वाधिक सफल अध्याय राज्य, समाज-व्यवस्था और दैनंदिन जीवन से संबंधित है। बाशम अपनी इस विख्यात पुस्तक की शुरुआत 662 ईस्वी में लिखे गये एक कथन से करते हैं जो सीरियन ज्योतिषी और भिक्षु सेवेरस सेबोकीट का था :  वस्तुतः इसी निष्पक्ष दृष्टि द्वारा प्राचीन भारतीय सभ्यता और संस्कृति पर किये गये उनके कार्यों ने आज भी बाशम को उन लोगों के लिए प्रासंगिक बना रखा है जिनकी थोड़ी सी भी रुचि भारत, भारतीय संस्कृति और सभ्यता में है।
लोमराज सिंह गोरख बाबू ने ही इन लोगों को गाँधी द्वारा द0 अफ्रिका में किये गये कार्यों की जानकारी तथा सुझाव दिया कि अगर वे चम्पारण की स्थिति आकर देख लें तो यहाँ का भी उद्धार हो जाये। इसके लिए पं0 शुक्ला के नेतृत्व में किसानों का एक जत्था चम्पारण से लखनऊ कांग्रेस में भाग लेने गया जिसमें बाबू लोमराज सिंह ने सहयोग किया।
अप्रैल 2015 नेपाल भूकम्प खराब मौसम की वजह से बाधित होने से पहले हेलिकॉप्टर द्वारा किये गये राहत और बचाव कार्य से २२ बुरी तरह घायल लोगों को नज़दीक के फेरिक गाँव में स्थित अस्पताल ले जाया गया। फेरिक पर्वतारोहियों के लिये ठहरने का एक महत्वपूर्ण केन्द्र है, जहाँ स्थायी व स्व्यमसेवी लोगों द्वारा एक अस्पताल चलाया जाता है। पूर्वान्ह में एक हेलिकॉप्टर द्वारा और भी कई पर्वतारोहियों को एवेरेस्ट पर पहले शिविर जो कि मुख्य शिविर से उपर है, से निकाला गया। यहाँ अभी भी लगभग १०० पर्वतारोही पहले और दूसरे शिविर से नीचे की तरफ सुरक्षित नहीं उतर पा रहे थे।
वेली होउस यह सुनकर आपकों थोड़ा अजीब जरूर लग रहा होगा, लेकिन यह रहस्यमय विषय है। इस दुनिया में एक ऐसी भी जगह है जहां एक घर जो कि अपने ही निर्माण कराने वालें लोगों की मौत का गवाह बना खड़ा है। इन मौतों को हुए बहुत समय बीत गयी लेकिन यह माना जाता है कि उन लोगों को उनके घर में, कमरों में आज भी देखा जा सकता है। इस घर में किसी की मौत अपने आप हुई तो किसी ने बिमारी के कारण अपनी जान गवाई लेकिन सभी लोग इसी घर में मरें। आज हम आपकों अपने इस लेख में एक ऐसे घर के बारें में बताएंगे जो अमेरिका के सबसे डरावना घर माना जाता है जिसका नाम है वेली हाउस। वेली हाउस जहां आज भी वेली परिवार जो कि अब इस दुनिया में नहीं है लेकिन उनकी रूहें इस घर को अपना मानती है। आज इस इक्‍कीसवीं शताब्‍दी जिस समय दुनिया विज्ञान के बल बुते इतना आगे हो गयी है जो कि इंसान को सबकुछ करने की शक्‍ति देती हैं। लेकिन दुनिया में एक ऐसी भी शक्‍ति है जहां इंसान और उसका विज्ञान दोनों ही घुटने टेक देतें है वो है मौत और रूहों की दुनिया। दुनिया भर में कई लोंगों ने इन रूहों से रूबरू होने की बात को स्‍वीकार किया है लेकिन बहुत से ऐसे भी लोग है जो इन बातों में विश्‍वास नहीं करते है। ऐसे लोगों के लिए किसी ने सिर्फ एक बात कही है कि, इसे वही मान सकते है जो दुनिया में अपनी जिंदगी को होने को मानते है। मतलब यह कि जब आप खुद इनसे रूबरू होंगे तभी इन बातों पर विश्‍वास कर पायेंगे। इसके अलांवा कुछ लोग डर के कारण इन बातों पर विश्‍वास नहीं करना चाहतें है। तो आइए एक बार अमेरिका के उस वेली परिवार और उस खौफनाक घर के बारें में जानतें है।
इस प्यार को क्या नाम दूं? यह कहानी अर्णव और खुशी की एक प्रेम कहानी है, जिसमें खुशी लखनऊ में रहने वाली एक लड़की है जो प्यार, रिश्ते, और विश्वास की शक्ति में विश्वास रखती है। अर्णव एक व्यवसायी रहता है। वह एक दूसरे से को बिलकुल पसंद नहीं करते रहते हैं, लेकिन बाद में उन दोनों को मजबूरी में शादी करनी पड़ती है। बाद में जब उन लोगों को लगता है कि वह दोनों एक दूसरे से प्यार करते हैं तब भी वह इस बात को स्वीकार नहीं करते और अंत में जाकर वह इस बात को मान लेते हैं।
साक्ष्य आधारित चिकित्सा साक्ष्य आधारित चिकित्सा (Evidence-based medicine (EBM)), चिकित्सा कार्य की वह पद्धति है जो अच्छी तरह से डिजाइन किये गये और अच्छी तरह से सम्पन्न किये गये अनुसंधानों से प्राप्त साक्ष्यों के आधार पर निर्णय लेती है।
उद्यमिता एक उद्यमी अकेला ही व्यवसाय को नहीं चला सकता। उसे अपनी सहायता के लिए कुछ व्यक्तियों को नौकरी पर रखना होगा। विशेष रूप से विनिर्माण कार्य के लिए उसे प्रशिक्षित तथा अर्ध-प्रशिक्षित कारीगरों को रखना होगा। कार्य शुरू करने से पूर्व उद्यमी को यह निश्चित कर लेना चाहिए कि क्या उसे किये जाने वाले कार्यों के लिए उचित प्रकार के कर्मचारी मिल पायेंगे?
राम शर्मा स्वतंत्रता की लड़ाई के दौरान कुछ उग्र दौर भी आये, जिनमें शहीद भगत सिंह को फाँसी दिये जाने पर फैले जनआक्रोश के समय श्री अरविन्द के किशोर काल की क्रान्तिकारी स्थिति की तरह उनने भी वे कार्य किये, जिनसे आक्रान्ता शासकों प्रति असहयोग जाहिर होता था। नमक आन्दोलन के दौरान वे आततायी शासकों के समक्ष झुके नहीं, वे मारते रहे परन्तु, समाधि स्थिति को प्राप्त राष्ट्र देवता के पुजारी को बेहोश होना स्वीकृत था पर आन्दोलन के दौरान उनने झण्डा छोड़ा नहीं जबकि, फिरंगी उन्हें पीटते रहे, झण्डा छीनने का प्रयास करते रहे। उन्होंने मुँह से झण्डा पकड़ लिया, गिर पड़े, बेहोश हो गये पर झण्डे का टुकड़ा चिकित्सकों द्वारा दाँतों में भींचे गये टुकड़े के रूप में जब निकाला गया तक सब उनकी सहनशक्ति देखकर आश्चर्यचकित रह गये। उन्हें तब से ही आजादी के मतवाले उन्मत्त श्रीराम मत्त नाम मिला। अभी भी भी आगरा में उनके साथ रहे या उनसे कुछ सीख लिए अगणित व्यक्ति उन्हें मत्त जी नाम से ही जानते हैं। लगानबन्दी के आकड़े एकत्र करने के लिए उन्होंने पूरे आगरा जिले का दौरा किया व उनके द्वारा प्रस्तुत वे आँकड़े तत्कालीन संयुक्त प्रान्त के मुख्यमंत्री श्री गोविन्द वल्लभ पंत द्वारा गाँधी जी के समक्ष पेश किये गये। बापू ने अपनी प्रशस्ति के साथ वे प्रामाणिक आँकड़े ब्रिटिश पार्लियामेन्ट भेजे, इसी आधार पर पूरे संयुक्त प्रान्त के लगान माफी के आदेश प्रसारित हुए। कभी जिनने अपनी इस लड़ाई के बदले कुछ न चाहा, उन्हें सरकार ने अपने प्रतिनिधि के साथ सारी सुविधाएँ व पेंशन दिया, जिसे उनने प्रधानमंत्री राहत फण्ड के नाम समपित कर दी। वैरागी जीवन का, सच्चे राष्ट्र संत होने का इससे बड़ा प्रमाण क्या हो सकता है?
अल्बर्ट आइंस्टीन आइंस्टीन ने मूल लेखन और साक्षात्कार की एक विस्तृत श्रृंखला में अपने आध्यात्मिक दृष्टिकोण की बात की थी। [१६१] आइंस्टीन ने कहा कि उन्हें बारूक स्पिनोज़ा के दर्शन के प्रति अवैयक्तिक ईश्वरवाद के लिए सहानुभूति थी। वह एक व्यक्तिगत ईश्वर में विश्वास नहीं करता था जो खुद को मनुष्य के भाग्य और कार्यों से चिंतित करता है, एक दृश्य जिसे उसने भोले के रूप में वर्णित किया है। [११ a] उन्होंने स्पष्ट किया, हालांकि, "मैं नास्तिक नहीं हूं", खुद को अज्ञेयवादी कहना पसंद करते हैं, या "गहन धार्मिक अविश्वास"। यह पूछे जाने पर कि क्या वह एक पुनर्जन्म/मृत्यु के बाद का जीवन में विश्वास करते हैं, आइंस्टीन ने उत्तर दिया, "नहीं और एक जीवन मेरे लिए पर्याप्त है।"
षड्यन्त्र का सिद्धान्त मनोवैज्ञानिकों का मानना है कि षड्यंत्रवाद और षड्यंत्र के सिद्धांत के विकास में अर्थ की तलाश आम बात है और यह अकेले इतना शक्तिशाली हो सकता है, जो सबसे पहले एक विचार का निर्माण कर सके. एक बार संज्ञान होने पर पुष्टि का पूर्वाग्रह और संज्ञानात्मक विस्वरता का परिहार विश्वास को सुदृढ़ कर सकता है। एक संदर्भ में, जहां एक साजिश का सिद्धांत एक सामाजिक समूह में लोकप्रिय हो गया है, तो साम्प्रदायिक सुदृढीकरण भी समान रूप से एक भूमिका का हिस्सा हो सकता है। ब्रिटेन के केंट विश्वविद्यालय में किये गये कुछ शोध से पता चलता है कि लोग यह जाने बिना षड्यंत्र के सिद्धांतों से प्रभावित हो सकते हैं कि उनका नज‍िरया बदल गया है। वाल्स की राजकुमारी डायना की मौत के बारे में उजागर साजिश के कुछ लोकप्रिय सिद्धांतों के अध्ययन के बाद इसके प्रतिभागियों ने सही-सही यह अनुमान लगाया कि उनके साथियों का रवैया कितना बदल गया है, लेकिन महत्वपूर्ण रूप से उन्होंने इस बात को काफी कम करके आंका कि षड्यंत्र के सिद्धांतों के पक्ष में उनका दृष्टिकोण कितना बदल गया है। लेखकों ने निष्कर्ष निकाला कि षड्यंत्र के सिद्धांतों में 'एक छिपी हुई शक्ति' होती है, जो लोगों को प्रभावित करती हैं।
युवा तुर्क आन्दोलन तुर्की के सुल्तान द्वारा किये गये कार्यों से तुर्की के राष्ट्रीवादी देशभक्त निरूत्साहित नहीं हुए। वहाँ से बहुत लोग पेरिस पहुँचे और 1902 ई॰ में ओटोमन साम्राज्य के उदारवादियों का एक विशाल सम्मेलन पेरिस में हुआ। इसमें अरब, यूनानी, यहूदी, आरसीनियन और तुर्क सभी सम्मिलित हुए थे। सम्मेलन में इन सबको मिलाकर एक संघ बनाने का निश्चय किया गया। यह भी प्रस्ताव पास किया गया कि साम्राज्य में 1876 ई॰ के संविधान को फिर से लागू किया जाए।
राज्य हॉब्स द्वारा पेश किये गये राज्य संबंधी सिद्धांत ने बाद के युरोपीय चिंतकों को प्रभावित करना जारी रखा। इस प्रक्रिया में एक सामान्य समझ उभरी जिसके मुताबिक राज्य राजनीतिक संस्थाओं का एक ऐसा समुच्चय माना गया जो एक निश्चित सीमाबद्ध भू-क्षेत्र में मुश्तरका हितों के नाम पर अपना प्रभुत्व स्थापित करता है। यह परिभाषा मैक्स वेबर की उस व्याख्या से बहुत प्रभावित है जो उन्होंने अपनी रचना ‘दि प्रोफ़ेशन ऐंड वोकेशन ऑफ़ पॉलिटिक्स’ में पेश की थी। इसमें वेबर ने आधुनिक राज्य के तीन पहलू बताये थे : उसकी भू-क्षेत्रीयता, हिंसा करने का उसका अधिकार और वैधता। वेबर का तर्क  था कि अगर किसी सुनिश्चित भू-भाग में रहने वाले समाज में कोई संस्था हिंसा का डर दिखा कर लोगों से किन्हीं नियम-कानूनों का पालन नहीं करायेगी तो अराजकता फैल जाएगी। वेबर ने इस प्रश्न का उत्तर देने की कोशिश भी की है कि आख़िर लोग राज्य की बात क्यों मानते हैं? क्या केवल हिंसा के दम पर? या आज्ञापालन का कोई तर्क भी होता है? वेबर का जवाब यह है कि हिंसा का डर दिख़ाने के साथ-साथ राज्य अपने प्रभुत्व को वैध साबित करने की कवायद भी करता है ताकि आज्ञापालन का अहिंसक औचित्य प्रमाणित किया जा सके।
ऋग्भाष्य-पदार्थ-कोष वैदिक साहित्य के अनेक अनुसन्धाता एवं अध्येता की यह स्वाभाविक जिज्ञासा और अभिलाषा रही है तथा प्रयत्न भी रहा है कि वैदिक साहित्य का ऐसा कोष हो जिसमें प्राचीन समय से लेकर आधुनिक समय तक के प्रख्यात भाष्यकारों के द्वारा किये गये प्रत्येक पद का अर्थ एकत्र रूप से सुलभ हो। स्वामी विश्वेश्वरानन्द एवं स्वामी नित्यानन्द ने 'विश्वेश्वरानन्द वैदिक शोध संस्थान' की स्थापना मुख्य रूप से इसी उद्देश्य की पूर्ति के लिए की थी। उनकी इच्छा मूलतः इसी प्रकार के कोष-निर्माण की थी। हालाँकि इस तरह के कोष-निर्माण के लिए आवश्यक पद-सूचियाँ एवं अनुक्रमणिका तैयार करने के प्राथमिक कार्य में ही उक्त दोनों स्वामियों के अतिरिक्त आचार्य विश्वबन्धु शास्त्री का स्तुत्य योगदान रहा। आचार्य विश्वबन्धु शास्त्री ने अनेक विद्वानों की सहायता से सोलह खण्डों में निर्मित 'वैदिक-पदानुक्रम-कोष' के अतिरिक्त 'चतुर्वेद वैयाकरण पद सूची' भी दो खण्डों में तैयार की है तथा प्राचीन भारतीय भाष्यकारों में प्रख्यात स्कन्दस्वामी, उद्गीथ एवं वेंकटमाधव के भाष्य सहित ऋग्वेद का एक परिपूर्ण संस्करण भी तैयार किया। परन्तु, इन कार्यों के मूल में निहित समस्त प्रख्यात भाष्यकारों द्वारा किये गये अर्थो के कोष (encyclopaedic dictionary) निर्माण की इच्छा पूरी नहीं हो पायी थी। 'ऋग्भाष्य-पदार्थ-कोषः' (यास्कतः दयानन्दपर्यन्तम्) के रूप में प्रो॰ ज्ञानप्रकाश शास्त्री ने यही कार्य लगभग पूरा कर दिया है। आठ भागों में प्रकाशित इस कोष में ऋग्वेद के पदों (विभक्तियुक्त शब्दों) को वर्णानुक्रम से रखते हुए वैदिक शब्दार्थों के सर्वाधिक प्राचीन उपलब्ध अन्वेषक महर्षि यास्क द्वारा किये गये निरुक्त में उपलब्ध शब्दार्थ से लेकर आधुनिक युग के स्वामी दयानन्द सरस्वती तक कुल ग्यारह मनीषियों द्वारा किये गये भाष्यों अथवा वृत्तियों से ऋग्वेद के पदों (शब्दों) के अर्थ क्रमशः दिये गये हैं।
दत्तोपन्त ठेंगड़ी कुछ दिनों के बाद श्री देशपांडे जी ने मुझे बताया, की मुझे निमंत्रण देने का सुझाव गृहमंत्री श्री द्वारकाप्रसाद जी मिश्र का था। मेरे सभी कार्यों पर उनकी दृष्टी थी। इंटक में उस समय दो गुट हो गये थे। एक मिनिस्टेरियल और दूसरा एंटी मिनिस्टेरियल, एंटी मिनिस्टेरियल गुट के प्रमुख डॉ॰ डेकाटे थे। वे कुशल संगठक थे।उन्होंने इंटक में अपना प्रभाव बढ़ाया था। उनकी तुलना में दूसरा कोई भी कुशल संगठक मिनिस्टेरियल गुट में नहीं था। इस कारण मिनिस्टेरियल गुट कमजोर हो गया था। इसके लिये क्या किया जाये यह चर्चा श्री देशपांडे जी और द्वारकाप्रसाद जी इनमे हुई। इस चर्चा में द्वारकाप्रसाद जी ने कहा कि, देशपांडे जी मुझे इंटक में निमंत्रित करे। उन्होंने यह भी विश्वास प्रकट किया कि यह व्यक्ति डॉ॰ डेकाटे का मुकाबला सफलतापूर्वक कर सकेगा। इस पार्श्वभूमी पर देशपांडे जी ने मुझे आमंत्रित किया।“ (स्मृतिगंध पृष्ठ संख्या – 6)
मातंगिनी हाजरा 1935 में तामलुक क्षेत्र भीषण बाढ़ के कारण हैजा और चेचक की चपेट में आ गया। मातंगिनी अपनी जान की चिन्ता किये बिना राहत कार्य में जुट गयीं। 1942 में जब ‘भारत छोड़ो आन्दोलन’ ने जोर पकड़ा, तो मातंगिनी उसमें कूद पड़ीं। आठ सितम्बर को तामलुक में हुए एक प्रदर्शन में पुलिस की गोली से तीन स्वाधीनता सेनानी मारे गये। लोगों ने इसके विरोध में 29 सितम्बर को और भी बड़ी रैली निकालने का निश्चय किया। इसके लिये मातंगिनी ने गाँव-गाँव में घूमकर रैली के लिए 5,000 लोगों को तैयार किया। सब दोपहर में सरकारी डाक बंगले पर पहुँच गये। तभी पुलिस की बन्दूकें गरज उठीं। मातंगिनी एक चबूतरे पर खड़ी होकर नारे लगवा रही थीं। एक गोली उनके बायें हाथ में लगी। उन्होंने तिरंगे झण्डे को गिरने से पहले ही दूसरे हाथ में ले लिया। तभी दूसरी गोली उनके दाहिने हाथ में और तीसरी उनके माथे पर लगी। मातंगिनी की मृत देह वहीं लुढ़क गयी।
यूएस-बांग्ला एयरलाइन्स विमान दुर्घटना स्थानीय मिडिया के अनुसार विमान ने रनवे 02 की चौखट पार कर ली थी लेकिन उसके बाद यह रनवे से उतर गया। प्रत्यक्षदर्शियों के अनुसार विमान रनवे पर सही से नहीं उतरा था। दुर्घटना में बचे एक यात्री ने बताया कि "विमान ने विचित्र तरह से व्यवहार करना प्रारम्भ कर दिया था"। कर्मियों ने बताया कि विमान बार बार डोल रहा था। जब इसकी लैंडिंग हो गयी तब यह रनवे से मुड़ने लगा और इसके बाद फिसला तथा विमानक्षेत्र में लगी दीवार से टकरा गया। इसके बाद यह फुटबॉल मैदान में जाकर दुर्घटनाग्रस्त हो गया। फिर इसमें चिंगारियाँ और ईंधन टैंक के टूटने से पूरे विमान में आग लग गयी। विमान कई टुकड़ों में टूट भी गया। दमकलकर्मी व आपातकालीन सेवाओं को तुरन्त घटनास्थल पर भेजा गया। दमकलकर्मियों को आग पर नियंत्रण पाने में 15 मिनट लगे। इकत्तीस लोगों को तुरन्त काठमांडू के विभिन्न अस्पतालों में भर्ती करवाया गया, जिसमें बहुत से गम्भीर रूप से घायल थे। बचाव दल ने तुरन्त 8 शव घटनास्थल से प्राप्त किये। बाद में बचाव कार्यों के दौरान 32 और शव मिले। इस दुर्घटना 51 लोगों की मृत्यु हो गयी जिसमे 40 लोगों ने दुर्घटनास्थल तथा 11 लोगो ने अस्पताल में दम तोड़ दिया। दुर्घटना के बाद विमानक्षेत्र को 3 घण्टें के लिये बन्द कर दिया गया।
नैदानिक परीक्षण हर क्लीनिकल ट्रायल में परीक्षण करने के लिए एक नियम (कार्य योजना) होती है। योजना बताती है कि अध्ययन में क्या-क्या किया जायेगा, यह कैसे पूरा होगा, और अध्ययन का प्रत्येक भाग आवश्यक क्यों है। प्रत्येक अध्ययन में हिस्सा लेने वाले लोगों के लिए इसके अपने नियम होते हैं। कुछ अध्ययनों के लिए किसी बीमारी से ग्रस्त स्वयंसेवकों की जरुरत होती है। कुछ के लिए स्वस्थ लोगों की आवश्यकता होती है। अन्य के लिए केवल पुरुष या केवल महिलाओं की जरुरत होती है।
सर्वशक्तिमान परमेश्वर की कलीसिया सर्वशक्तिमान परमेश्वर की कलीसियामें. ‘व्यवस्था का युग’ और ‘अनुग्रह के युग’ हेतु बाइबिल को पवित्र शास्त्र स्वीकृत किया गया, हालाँकि यह तर्क रखा गया कि “मनुष्यों द्वारा अंकित किये गये इस शास्त्र में, सर्वशक्तिमान परमेश्वर के संदेश और कुछ सत्य अंतर्दृष्टियां संकलित हैं, जो ‘व्यवस्था के युग’ और ‘अनुग्रह के युग’ में सर्वशक्तिमान परमेश्वर के कार्य को जानने में मददगार हैं, लेकिन इसमें कई मानवीय त्रुटियाँ भी समाहित हैं,”हमारे समय में, कलीसिया विश्वास करता है कि सर्वशक्तिमान परमेश्वर के कथनों में हमें एक सुरक्षित मार्गदर्शन मिलेगा, जो कि एक विशाल पुस्तक ‘वचन देह में प्रकट होता है (The Word Appears in the Flesh) में समेटे गए हैं, जिसमें दस लाख से अधिक शब्द हैं, जिसमें पवित्र इतिहास, अध्यात्मशास्त्र, नीतिशास्त्र और आध्यात्मिकता के ढेर सारे प्रश्नों को लिया गया है, और यह आन्दोलन इसे नियामक की तरह ग्रहण करता है.
विकि अधिकाधिक, विकिज़ "WWYSIWYG" ("वॉट यू सी इस वॉट यू गेट") संपादन को उपयोगकर्ताओं के लिए उपलब्ध करा रहे हैं, आमतौर पर जावास्क्रिप्ट या एक एक्टिव एक्स नियंत्रण के माध्यम से जो "बोल्ड" और "इटेलिक्स" जैसे ग्राफिकली प्रविष्ट स्वरूपण निर्देशों को उनके अनुकूल HTML टैग या विकिटेक्स्ट में अनुवादित कर देते हैं। इनमें, पृष्ठ के नवीन संपादित, मार्क्ड-अप संस्करण का मार्कअप उत्पन्न होता है और पारदर्शी तरीके से सर्वर को प्रस्तुत कर दिया जाता है, उपयोगकर्ता इन तकनीकी विस्तारों से बचा रहता है। हालांकि, WYSIWYG नियंत्रण विकिटेक्स्ट में उपलब्ध सभी सुविधाओं को हमेशा प्रदान नहीं करते हैं। अधिकांश विकि पृष्ठों में किये गए परिवर्तनों का रिकॉर्ड रखते हैं; प्रायः पृष्ठ के सभी संस्करण संग्रहीत होते हैं। इसका मतलब है कि लेखक पृष्ठ के पुराने संस्करण पर जा सकते हैं, यदि यह आवश्यक हो जाये क्योंकि कोई गलती कर दी गयी है अथवा पृष्ठ से छेड़छाड़ की गयी है। कई कार्यान्वयन (उदाहरण के लिए मीडिया विकि) उपयोगकर्ताओं को पृष्ठ संपादित करते समय "संपादन सारांश" की आपूर्ति करने की अनुमति प्रदान करते हैं। यह परिवर्तनों के सारांश का एक लघु पाठ होता है (आमतौर पर एक पंक्ति).यह लेख में नहीं डाला जाता है, बल्कि ये संशोधन के साथ संगृहीत होता है, उपयोगकर्ताओं को यह समझाने का मौका देता है कि क्या और क्यों किया गया है; यह एक लॉग संदेश के समान है जब एक संशोधन नियंत्रण प्रणाली में परिवर्तन किया जाता है।
1857 के भारतीय विद्रोह के कारण विद्रोह के कारण के रूप में धार्मिक अशांति इतिहासकार विलियम डेलरिम्पल के काम का आधार है, जो दावा करते हैं कि विद्रोहियों को मुख्य रूप से अंग्रेजी ईस्ट इंडिया कंपनी (जिसे ब्रिटिश ईस्ट इंडिया कंपनी भी कहा जाता है) के कार्यों के प्रतिरोध से प्रेरित किया गया था। ), विशेष रूप से जेम्स ब्रौन-रामसे शासन के तहत, जिसे भारत में ईसाई धर्म और ईसाई कानूनों को लागू करने के प्रयासों के रूप में माना जाता था। उदाहरण के लिए, एक बार विद्रोह चल रहा था, मुगल सम्राट बहादुर शाह जफर 11 मई 1857 को सिपाहियों से मिले, उन्हें बताया गया: "हमने अपने धर्म और अपने विश्वास की रक्षा के लिए हाथ मिलाया है। " बाद में वे मुख्य चौक चांदनी चौक में खड़े हो गए, और वहां एकत्रित लोगों से पूछा, "भाइयों, क्या आप विश्वासियों के साथ हैं?" वे यूरोपीय पुरुष और महिलाएं जो पहले इस्लाम में परिवर्तित हो गए थे जैसे सार्जेंट-मेजर गॉर्डन, और अब्दुल्ला बेग, एक पूर्व कंपनी सैनिक, को बख्शा गया। इसके विपरीत, रेव्ड मिडगेली, जॉन जेनिंग्स, और भारतीय ईसाई धर्म में धर्मान्तरित जैसे जफर के निजी चिकित्सकों में से एक डॉ. चमन लाल की हत्या कर दी गई।
गंगा प्रसाद विमल डॉ। विमल को साहित्य और संस्कृति के लिये किये गये कार्यों पर दुनिया भर से अनेक पुरस्कारों एवं सम्मानों से नवाज़ा गया।इसके अतिरिक्त इन्हें ऐसे ही अनेकों पुरस्कारों से विश्व भर में सम्मानित किया गया। इनके द्वारा तमाम देशों में विभिन्न विषयों पर शोध ग्रन्थ पढ़े गये। जिनमें मुख्यत: बी. बी. सी लंदन से कहानियों का पाठ और ऑल इण्डिया रेडियो से तमाम बार कविता पाठ आदि शामिल हैं। इनकी सबसे बड़ी विशेषता लोगों के साथ ताल्लुक़ात मधुर होना है, जिसके कारण इन्हें अनेकों सरकारी, गैर-सरकारी, देशी-विदेशी संस्थाओं एवं संस्थानों की सदस्यता भी प्राप्त है।
इन्डिक्स इस पाठ्य देने वाली पाईपलाईन में शामिल है अक्षर पहचान, अक्षरो को प्रसंग के अनुसार क्रम परिवर्तन करना, ग्लिफों की मैपिंग तथा स्थिति परिवर्तन करना और ग्लिफों को स्क्रीन व पेज पर मुद्रित करना, क्योंकि लिनक्स के मूलभूत अंग (X विंडो प्रणाली) में परिवर्तन किये गए हैं। लिनक्स के कई अन्तरराष्ट्रीय अनुप्रयोगों को बिना संकलन अथवा संशोधिन के भारतीय भाषाओं के साथ कार्य कर सकते हैं। इस परियोजना में लिपि शेपिंग पाठ्य संचालन लाइब्रेरी तथा इंडिप लिपी संचालन 6 ओपन टाइप फोन्टस के द्वारा किया गया है। इन अंगों को खुले स्रोत सॉफ्टवेयर लिनक्स तथा XII (XFree86) में स्थानांतरित करेंगे।  भविष्य: यहाँ हमें सावधानी बरतने की जरुरत है। लोग अन्य स्थानो पर व्यापारिक सॉफ्टवेयरों में भारतीय भाषाओं में समान रूप से विकास को देखकर लोग यह विश्वास करते हैं कि उसी तरह का विकास यहां भी संभव है। आवश्यकता को साकार करना जरुरी हैं। अत: सॉफ्टवेयर के स्थानीकरण के लिए प्रयास करना आवश्यक है। इंडिक्स परियोजना को केवल तकनीकी विकास के लिए ही नहीं बल्कि उपायों के विकास के लिए भी देखा जाना चाहिए। इसके दो मुख्य क्षेत्र शिक्षा तथा ऑफिस सूट्स है। ओपन ऑफिस (OpenOffice) का स्थानीकरण सी-डॅक, ईलेक्ट्रॉनीक सिटी, बंगलोर (पुर्व एनसीएसटी, बंगलोर) में किया गया है। इस प्लेटफार्म पर चलने वाले अनुप्रयगोको लाने के लिए विभिन्न स्तरों पर तकनीकी विद्वत्ता के अनुसार अन्य संस्थानों से साझेदारी की जरुरत है। सी-डॅक, मुंबई (पुर्व एनसीएसटी) जो ओपन स्रोत कम्प्यूटिंग का रिसोर्स केंद्र है, सहयोग के लिए अग्रणी है। परिणाम स्वरुप विशाल पैमाने पर इस तरह के कार्य किये जा सकते हैं। https://web.archive.org/web/20080526133128/http://www.cdacmumbai.in/projects/indix/
चिंता किशोर, जब वे शिशु थे, अत्याधिक आशंकित, सतर्क और डरे हुए थे परन्तु अनुसंधान ने पाया कि जब उन्हें एक कार्य करने के लिये चुना गया जिससे ये तय हुआ कि क्या उन्होने कोई इनाम प्राप्त किया है तो दूसरे लोगों के मुकाबले उनके नाभिकीय ऐकम्बेंस (accumbens) अधिक संवेदनशील पाये गये। यह उत्सुक लोगों में सर्किट के बीच एक कड़ी का सुझाव देता है जो इस डर और इनाम के लिए भी जिम्मेदार है। शोधकर्ताओं के नोट में स्वभाव की दृष्टि से असंकोची (Noninhibited) किशोरों की तुलना में संकोची (inhibited) किशोरों में अनिश्चितता (संभाव्य परिणाम) के संदर्भ में “’जिम्मेदारी’ का एह्सास या आत्म एजेंसी एपेटेटिव् (अप्पेतितिवे) प्रेरणा (अर्थात् नाभिकीय accumbens) में अंतर्निहित तंत्रिका प्रणाली को अधिक जोरदार रूप चलाते हैं।"
इतालवी एकीकरण कैबूर की यह मान्यता थी कि जब तक राज्य मजबूत नहीं होगा, तब तक वह अपने संघर्षों में सफल नहीं हो सकेगा। इसलिए सर्वप्रथम उसने पीडमाँट को एकीकरण का नेतृत्व प्रदान करने के लिए उसे मजबूत बनाने का प्रयास किया। राज्य को सुदृढ़ बनाने की दृष्टि से उसने अनेक सुधारों को क्रियान्वित किया। व्यापार और व्यवसाय के विकास लिए उसके द्वारा विशेष प्रयास किये गये। उसने व्यापार के क्षेत्र में ‘‘खुला छोड़ दो’’ की नीति का अनुसरण करते हुए व्यवसाय को राजकीय संरक्षण प्रदान किया। उसके मार्ग-दर्शन में यातायात के साधनों के विकास को मजूबत बनाया गया और कृषि के क्षेत्र को विकसित किया गया। शिक्षा की उन्नति की ओर भी विशेष ध्यान दिया गया। उसने सेना और कानून के क्षेत्र में भी नये सुधारों को क्रियान्वित किया। बैंक संबंधी नियमों में अनुकूल सुधार किये गये। इस प्रकार उसने प्रशासन के सभी अंगों को सुधार कर राज्य के प्रशासन को गतिशील और मजबूत बनाया। उसके इन प्रयासों के कारण पीडमाँट राज्य की बहुमुखी उन्नति हुई और अब वह एक सशक्त राज्य बन गया। अपनी बुनियाद को मजबूत कर लेने के बाद उसने सभी वर्ग के लोगों से सहयोग प्राप्त करने का प्रयास किया। इसका परिणाम यह हुआ कि मेजिनी और गैरीबॉल्डी जैसे नेता उससे सहयोग करने के लिए तैयार हो गये। इस प्रकार राष्ट्रीय एकीकरण के कार्य में वह बहुसंख्यक जनता का सहयोग प्राप्त करने में सफल हुआ।
संगठनात्मक विकास OD की एक मुख्य विशेषता, जो इसे अधिकांश अन्य सुधारात्मक कार्यक्रमों से अलग करती है, वह यह है कि यह एक "सहायतापूर्ण संबंध" पर आधारित है। कुछ लोग मानते हैं कि परिवर्तन कारक संगठन की बीमारियों का उपचार करनेवाला कोई चिकित्सक नहीं है; वह 'मरीज़' का परीक्षण नहीं करता, किसी रोग का निदान नहीं करता और कोई नुस्खा नहीं लिखता. न ही वह संगठन के सदस्यों को ज्ञान के किसी नए भण्डार की शिक्षा देने का प्रयास करता है, जिसे वे बाद में कार्य-स्थिति पर स्थानांतरित करते हों. परिवर्तन कारक का मुख्य कार्य औद्योगिक/संस्थानात्मक मनोविज्ञान, औद्योगिक समाजशास्र, संवाद, सांस्कृतिक मानव-विज्ञान, प्रशासनिक सिद्धांत, संगठनात्मक व्यवहार, अर्थशास्र और राजनीति विज्ञान जैसे व्यवहारात्मक शास्रों से प्राप्त किये गये सिद्धांतों और विधियों का प्रयोग करके संगठन को उसकी समस्याओं को परिभाषित करने और सुलझाने में सहायता प्रदान करना है। इसमें प्रयुक्त बुनियादी विधि को कार्यवाही अनुसंधान (Action Research) कहा जाता है। यह विधि, जिसका वर्णन बाद में किया गया है, समस्या की एक प्राथमिक पहचान, डेटा संग्रहण, उपभोक्ता को दिये गये डेटा का फीडबैक, उपभोक्ता समूह द्वारा डेटा अन्वेषण, डेटा पर आधारित कार्य नियोजन तथा कार्यवाही से मिलकर बनती है।
बायोशॉक मूल रूप से, "बायोशॉक" की पटकथा इसके रिलीज़ किये गये संस्करण की पटकथा से बहुत अधिक भिन्न थी: इसका मुख्य पात्र एक "सनकी डीप्रोग्रामर"- किसी व्यक्ति को एक संप्रदाय से बचाने और उस व्यक्ति को मानसिक व मनोवैज्ञानिक रूप से सामान्य जीवन जीने के लिये समायोजित करने की धुन से ग्रस्त एक व्यक्ति- था। उदाहरण के लिये, केन लेवाइन इस बात का एक उदाहरण देते हैं कि एक सनकी डीप्रोग्रामर क्या करता है" "[दुनिया में] ऐसे लोग हैं, जिन्होंने [उदाहरणार्थ] एक समलैंगिक संबंध में रह चुकी अपनी बेटी को डीप्रोग्राम करने के लिये लोगों की सेवाएं लीं हैं। वे उसका अपहरण कर लेते हैं और उसे पुनःप्रोग्राम करते हैं और वास्तव में यह एक गूढ़ व्यक्ति था और तुम यही [इसी प्रकार के] पात्र थे। इस कहानी का स्वरूप अधिक राजनैतिक रहा होता, जिसमें एक सांसद द्वारा पात्र की सेवाएं लीं जातीं. "बायोशॉक" पर किये जा रहे विकास की 2004 में आधिकारिक रूप से घोषणा किये जाने तक, इसकी कथा और पृष्ठभूमि में बहुत अधिक बदलाव हो गया था। अब यह खेल द्वितीय विश्व-युद्ध की एक परित्यक्त भूमिगत प्रयोग शाला में खेला जाता है, जिसे इक्कीसवीं सदी के वैज्ञानिकों ने अभी हाल ही में ज़मीन से बाहर निकाला है। प्रयोगशाला के भीतर चल रहे जेनेटिक अनुसंधानों ने स्वयं को जीवों की तीन "जातियों", जिनका उल्लेख "चालकहीन वायुयानों", "सैनिकों" और "परभक्षियों" के रूप में किया गया है, के आस-पास केंद्रित एक पारिस्थितिक-तंत्र में निर्मित कर लिया है। अंततः यह "कृत्रिम पारिस्थितिकी" गत्यात्मक खेल में दिखाई देने वाली "लिटिल सिस्टर्स", "बिग डैडी" और "स्प्लाइसर" के लिये आधार का निर्माण करेगी।
सर्वशक्तिमान परमेश्वर की कलीसिया सर्वशक्तिमान परमेश्वर की कलीसियासहस्राब्दिवाद का एक रूप सिखाता है.’राज्य के युग’ को ‘सहस्राब्दि राज्य के युग’ से अलग रखें, जो कि बाइबिल में बताया गया भविष्य का समय है जिसमें भावी दुर्घटनाएँ होंगी, जब सर्वशक्तिमान परमेश्वर का सन्देश सभी देशों में स्वीकृत हो जाएगा, मनुष्यों का पापपूर्ण स्वभाव परिवर्तित हो जाएगा, और परमेश्वर के कार्य से पवित्र हुए मनुष्य पृथ्वी पर हमेशा के लिए निवास करेंगे.कलीसिया के अनुसार अवतरित सर्वशक्तिमान परमेश्वर (ऐसा विश्वास है कि जो धरती पर सदा निवास नहीं करेंगे) द्वारा पृथ्वी पर परमेश्वर का कार्य पूर्ण किये जाने के बाद, बाइबिल कीप्रकटीकरण की पुस्तकमें की गई भविष्यवाणियों के अनुसार आपदाएँ आएंगी, जो कि अकालों, भूकम्पों और युद्धों के रूप में होंगी. हालाँकि, “पृथ्वी पूरी तरह से नष्ट नहीं होगी, और वे लोग जो परमेश्वर द्वारा पवित्र किये गए हैं, वे अंतिम दिनों की उथल-पुथल के बाद बचा लिए जाएंगे और हमेशा के लिए धरती पर निवास करेंगे.”अमेरिकी अध्येता होली फोक के अनुसार, “इतिहास का विभिन्न युगों में विभाजन चीन केप्लेमाउथ ब्रेदर्नतथा अन्य इंजील मिशनरियों का प्रभाव प्रदर्शित करता है. विधानवाद, बाइबिल की व्याख्या की ऐसी विधि है जो इतिहास के सृष्टि सम्बंधित पक्ष का समर्थन करती है जिसमें अंतिम समय को शामिल किया गया है, का विकास उन्नीसवीं शताब्दी मेंजॉन नेल्सन डर्बी द्वारा किया गया था," हालाँकि डर्बी और सर्वशक्तिमान परमेश्वर की कलीसिया के बीच कुछ मतभिन्नता भी है.
दिमितार बरबातोव बरबातोव उन कुछ लोगों में से हैं जिनके विगान एथलेटिक और मिडिल्सबरो के खिलाफ उत्कृष्ट प्रयासों के साथ किये गये दोनों गोल, बीबीसी की महीने की गोल ऑफ द मंथ की चयनित सूची में शामिल किये गये। बरबातोव ने प्रीमियर लीग के 2006-07 सीजन में 33 मैचों में 12 गोल किये और 11 में सहयोगी भूमिका निभाई.
कलीसिया कलीसिया (लातिनी:Ecclesia, "एक्क्लेसिया") अथवा चर्च का अर्थ ईसाई धर्म के अन्तर्गत आने वाले किसी भी धार्मिक संगठन या साम्प्रदाय को कहा जाता है। कलीसिया, का शाब्दिक अर्थ है लोगों का समूह या सभा। कलीसिया कुछ विशेष ईसाइ विश्वासियों का संगठन या समूह, को कहते हैं, जिन्हें ईसाई मान्यता के अनुसार, एकमात्र परमेश्वर में विस्वास हो तथा उनके पुत्र ईसा मसीह पर विश्वास हो। विश्वासियों के इस समुदाय के सदस्य इस तरह देश-काल से परे एक सार्वभौमिक कलीसिया के भाग होते हैं। यह सार्वभौमिक कलीसिया एक वैश्विक समुदाय के समान है जिसमें हर विश्वासी एक अंग का कार्य करता है।
पुष्टि पूर्वाग्रह पुष्टि पूर्वाग्रह () एक तरह का कुतर्क है। इसमें व्यक्ति जानकारी को इस तरह से भाषान्तरित करता है, इस तरह से याद करता है जिस से उसकी धारणाओं और परिकल्पनाओं की पुष्टि होती हो, और जो जानकारी उसकी धारणाओं और परिकल्पनाओं के विपरीत हो उसे बहुत कम महत्व देता है। यह एक तरह का संज्ञानात्मक पूर्वाग्रह है और आगमनात्मक तर्क की व्यवस्थित त्रुटि है। लोग ये त्रुटि तब दर्शाते है जब वे जानकारी को चुनिंदा रूप से इकट्ठा करते हैं या जानकारी की चुनिंदा रूप से व्याख्या करते हैं। इसका प्रभाव भावनात्मक रूप से संवेदनशील मुद्दों और गहरी जड़ें जमा चुके विश्वासों में ज्यादा देखने को मिलता है। यह पूर्वाग्रह तब भी देखने को मिलला है जब लोग अस्पष्ट सबूत को अपनी मौजूदा स्थिति का समर्थन करने के लिए प्रयोग करते हैं। रवैया ध्रुवीकरण (जब एक ही सबूत देखने पर विभिन्न दलों में असहमति और अधिक उग्र हो जाती है), विश्वास दृढ़ता (जब किसी विश्वास के खिलाफ सबूत दिखाए जाने पर भी विश्वास कायम रहता है), तर्कहीन प्रधानता प्रभाव (पहले देखी गयी सूचना पर अधिक निर्भरता) और भ्रामक सह-संबंध (जब दो घटनाओं या स्थितियों के बीच संबंध न होने पर भी लोग संबंध मानते हैं) को समझाने के लिए पक्षपातपूर्ण खोज, व्याख्या और स्मृति को लागू किया गया है।